ซีดาน ลั่น ราชันสู้เต็มที่ ลุ้นอัดหมีซิวถ้วย ชปล.
สำนักข่าวต่างประเทศรายงาน วันที่ 26 พ.ค. ว่า ซีเนดีน ซีดาน กุนซือชาวฝรั่งเศส ของทีม ราชันชุดขาว เรอัล มาดริด ยืนยัน ทีมของเขาจะทุ่มเททุกสิ่งทุกอย่างเพื่อเอาชนะ ตราหมี แอตเลติโก มาดริด ให้ได้ ในศึกยูฟ่า แชมเปียนส์ลีก นัดชิงชนะเลิศ วันเสาร์นี้ ที่สนามซาน ซิโร ประเทศอิตาลี,เรารู้ว่ามันจะเป็นเกมที่ยาก แต่เรากำลังจะเข้าสู่เกมนี้ด้วยร่างกายและสภาพจิตใจที่ดี เมื่อคุณอยู่ที่สโมสรแห่งนี้คุณจะต้องทุ่มเททุกสิ่งทุกอย่างเพื่อคว้าชัยชนะ ตอนนี้เรามีเกมที่สำคัญที่สุดของฤดูกาลรออยู่ข้างหน้า การเจอกับแอตเลติโก มันไม่ง่ายอยู่แล้ว โอกาสมัน 50/50 เรารู้ดีว่าการจะประสบความสำเร็จในแชมป์เปียนส์ลีกมันยากลำบากแค่ไหน แต่เราสามารถพูดได้ว่าเราเดินทางมาถึงเป้าหมายหลักของเราแล้ว และตอนนี้เป้าหมายก็คือการทำทุกสิ่งทุกอย่างเพื่อที่จะได้แชมป์,มันจะเป็นเกมที่มีความซับซ้อนอย่างมาก และพวกเขาก็จะเล่นเกมรับได้ดีเช่นเคย อย่างไรก็ตามคุณไม่สามารถพูดได้หรอกว่า แอตเลติโก คือทีมที่เน้นเกมรับเพียงอย่างเดียว พวกเขามีรูปแบบการเล่นที่ดี และมักสร้างความยากลำบากให้กับคู่แข่งเสมอ เราตระหนักถึงการที่เราต้องเตรียมความพร้อม และพยายามเล่นเกมของเรา เพื่อที่จะได้ไม่ต้องมาเสียใจในภายหลัง เราจะสู้จนถึงที่สุด  ที่สโมสรแห่งนี้มันมีความกดดันอยู่เสมอ มันเป็นส่วนหนึ่งของงานและผมก็ชอบมันด้วยสิ ตอนผมเป็นนักเตะผมก็มีความกดดันแบบนี้แหละ เรารู้ว่าการเล่นในรอบชิงชนะเลิศสิ่งสำคัญที่สุดคือการเตรียมพร้อมที่ดีและทุกสิ่งสามารถเกิดขึ้นได้ อดีตกองกลางทีมชาติฝรั่งเศส กล่าว
ซีเนดีน ซีดาน กุนซือทีมเรอัล มาดริด ยืนยัน ทีมของเขาจะทุ่มเททุกสิ่งทุกอย่างจนถึงที่สุด เพื่อเอาชนะ แอตเลติโก มาดริด ให้ได้ ในศึกยูฟ่า แชมเปียนส์ลีก นัดชิงชนะเลิศ วันเสาร์นี้
ยูฟ่า แชมเปียนส์ลีก,เรอัล มาดริด,แอตเลติโก มาดริด,ซีเนดีน ซีดาน,ข่าวกีฬา,ข่าว,ไทยรัฐออนไลน์